Navarra Suma talde parlamentarioari atxikitako foru parlamentari Javier García Jiménez jaunak galdera egin du (10-22/PES-00152), jakin nahi baitu *zer jarduketa egin duen Departamentuak, eta zertan den Nafarroako Errepideen Plana*. Hori dela-eta, Nafarroako Gobernuko Lurralde Kohesiorako kontseilari Bernardo Ciriza Pérez jaunak jakinarazten dio Errepideen IV. Plan Zuzendaria idazketa fasean dagoela gaur egun.

Herri-lanen eta Azpiegituren Zuzendaritza Nagusiak aztertu egin ditu udalek igorritako jarduketak, Nafarroako Errepideen IV. Plan Zuzendarian jaso daitezen, bidezkoa bada. Halaber, egokitzat jo da planean mantentzea Nafarroako Errepideen III. Plan Zuzendarian gauzatu gabe gelditu diren 208 jarduketak.

Horrez gain, kontseilari honek duela gutxi bilerak egin ditu toki entitateekin eta beste eragile batzuekin, IV. Planari ekiteko.

Planaren proposamena idazteko fasea bukatzen denean, aurrera eginen du plana izapidetzeko prozesuak.

Hori guztia jakinarazten dut, Nafarroako Parlamentuko Erregelamenduaren 194. artikulua betez.

Iruñean, sinadurako egunean

Lurralde Kohesiorako kontseilaria: Bernardo Ciriza Pérez